钦定古今图书集成/明伦汇编/氏族典/第454卷 > 《廖用贤尚友录》 > 宋昌祚
## 钦定古今图书集成/明伦汇编/氏族典/第454卷 > 《廖用贤尚友录》 > 宋昌祚

按《宋史宋昌祚传》：“昌祚，和州钤辖也。建炎二年，兀术
犯和州，州人推昌祚权领军事，率众坚守。金人围之
数匝，指挥使郑立亦忠愤，共激士卒，昼夜备御，不少
怠。阅数日，军士发弩，中兀术左臂，兀术大怒，飞炮雨
集。城破，金人入屠其城，昌祚与权倅唐璟、历阳令蹇
誉、司户徐兟、县尉邵元通及立皆死樵楼上。”